*PRIJEDLOG ODLUKE*

Na temelju članka 57. Zakona o porezu na dohodak ("Narodne novine" broj 115/16, 106/18, 121/19, 32/20, 138/20, 151/22 i 114/23), Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine” broj 1/19, 1/20, 1/21 i 156/22) i članka 32. Statuta Grada Šibenika („Službeni glasnik Grada Šibenika“ broj 8/18. – pročišćeni tekst) Gradsko vijeće Grada Šibenika na sjednici održanoj dana \_\_ prosinca 2023. godine donosi

**II. I Z M J E N U I D O P U N U O D L U K E**

**o paušalnom porezu za djelatnosti iznajmljivanja i smještaja u turizmu**

**za Grad Šibenik**

Članak 1.

Članak 2. Odluke o paušalnom porezu za djelatnosti iznajmljivanja i smještaja u turizmu za Grad Šibenik („Službeni glasnik Grada Šibenika“ broj 1/19 i 9/19) mijenja se i glasi:

Visina paušalnog poreza po krevetu utvrđuje se ovisno o naselju gdje se nalazi soba, apartman i kuća za odmor, kamp, odnosno objekt za robinzonski smještaj te iznosi:

|  |  |
| --- | --- |
| NASELJE | PAUŠALNI POREZ PO KREVETU, PO SMJEŠTAJNOJ JEDINICI ZA KAMP I ZA ROBINZONSKI SMJEŠTAJ |
| Šibenik, Brodarica, Krapanj, Zlarin, Grebaštica, Žaborić | 150,00 eur |
| Dubrava kod Šibenika, Jadrtovac, Kaprije, Lozovac, Raslina, Zaton, Žirje | 105,00 eur |
| Boraja, Brnjica, Čvrljevo, Danilo, Danilo Biranj, Danilo Kraljice, Donje Polje, Goriš, Gradina, Konjevrate, Lepenica, Mravnica, Perković, Podine, Radonić, Sitno Donje, Slivno, Vrpolje, Vrsno | 75,00 eur |

Članak 2.

Ova Odluka objavit će se u "Službenom glasniku Grada Šibenika“, a stupa na snagu dana 1. siječnja 2024. godine.

KLASA: 410-01/23-01/

URBROJ: 2182/01-06-23-

Šibenik, . prosinca 2023.

GRADSKO VIJEĆE GRADA ŠIBENIKA

PREDSJEDNIK

doc. dr. sc. Dragan Zlatović

**O B R A Z L O Ž E N J E**

**Prijedloga izmjene i dopune odluke o paušalnom porezu za djelatnosti iznajmljivanja i smještaja u turizmu za Grad Šibenik**

Prijedlogom izmjene i dopune odluke o visini o paušalnog poreza za djelatnosti iznajmljivanja i smještaja u turizmu (u daljnjem tekstu: Odluka) predlaže se donošenje odluke kojom bi se sukladno odredbama važećeg Zakona o porezu na dohodak utvrdila izmijenjena visina paušalnog poreza u smještajnim jedinicama pojedinih naselja koje se nalaze na području Grada Šibenika.

Visinu paušalnog poreza predstavničko tijelo jedinice lokalne samouprave donosi za područje naselja u kojem se djelatnosti iznajmljivanja i smještaja u turizmu pružaju.

Prijedlogom Odluke se propisuje povećavanje postojeće visine paušalnog poreza te izjednačavanje iznosa po vrstama paušalnog poreza ovisno o turističkim razredima koji su određeni ovisno o razvijenosti i dostupnosti turističke infrastrukture, a koji se ne mijenjaju.